Jy sal bly wees om te hoor Mercurius, die kosmiese boodskapper, hervat sy voorwaartse beweging in jou teken. Dit kan nuttig wees, of jy ’n toespraak moet lewer, ’n oudisie vir ’n rol wil aflê of ’n voorlesing moet hou.
Dis voorts goed om te weet kommunikasiehaakplekke en -misverstande, wat die afgelope ruk probleme veroorsaak het, is agter die rug. Durf dus vandeesweek die wêreld met selfvertroue aan.
Jou persoonlike jaar loop ten einde. Met die belofte van ’n nuwe begin is dit die geskikte week om tyd vir nabetragting in te ruim.
Die kollig val op jou vriende; reik dus uit. Of jy gehaltetyd saam met jou beste vriend wil deurbring, reël om ’n paar vriende vir koffie te ontmoet of op ’n groepuitstappie wil gaan, dis tyd om in te haal.
Dis ’n gunstige tyd om jou vlerke te sprei en die wêreld te verken, of jy plaaslik of oorsee wil reis. Om ander plekke te sien en nuwe gesigte te ontmoet sal nie net stimulerend wees nie; dit kan ook kanse bied vir ontwikkeling.
As wêreldwyse Steenbok het jy waarskynlik jou vinger op die pols wat geld betref en heel waarskynlik beheer oor jou geldsake. Tog val die klem tans op gesamentlike hulpbronne, hetsy met ’n lewensmaat of vennoot.
Dit is dus ’n goeie tyd om koppe bymekaar te sit om jul bates te hersien en ontwikkel. Hou jou doelwitte in gedagte wanneer jy belê.
Ontspanning en plesier kry nou voorrang; dus is dit tyd om jou pligte opsy te skuif en ’n blaaskans te neem.
Dis ook ’n goeie tyd om jou kreatiewe kant te laat uitkom; skryf dus dalk in vir kunsklasse of leer juweliersware maak.
Jy sal waarskynlik nou dol­gelukkig wees om jou ontspanningsure in die gemak van jou huis deur te bring. Of jy ’n feesmaal vir jou familie wil berei, in die tuin wil werskaf of op die rusbank met ’n boek wil ontspan, jou huis is jou hawe.
Die gesproke en geskrewe woord blyk die sleutel te wees om moontlikhede te ontsluit en deure vandeesweek oop te maak.
Doen gerus finansiële beplanning, of jy ’n huis koop, jou kinders se opvoeding verseker of vir ’n neseier vir aftrede spaar.